અમદાવાદ: અમદાવાદ સહિત ગુજરાતમાં 10 આતંકવાદીઓ ઘૂસ્યા હોવાના પગલે આપવામાં આવેલ હાઈ એલર્ટના લીધે શહેરની પોલીસ બંદોબસ્તમાં વ્યસ્ત રહી છે ત્યારે શહેરની સેશન્સ, જિલ્લા અને મેટ્રોપો‌િલટન કોર્ટોમાં જેલમાંથી કેદીઓને મુદતે લઈ જવામાં આવ્યા નહોતા, જેના લીધે તમામ કેસોમાં મુદતો પડી ગઈ હતી, એટલું જ નહીં પોલીસ પેપર રજૂ નહીં થઈ શકતાં જામીન અરજીઓમાં વકીલોએ મુદતો મેળવી લીધી હતી. આમ, શહેરની કોર્ટોનું કામકાજ ગઈ કાલે ચાલી શકયું નહોતું.